16 vas na sakeroof gefnuik wordFoto: SAPD Altesaam 16 verdagtes is in hegtenis geneem nadat hulle glo beplan het om ŉ vragdepot in Jet Park, Boksburg, te beroof. Volgens brig. Mathapelo Peters, polisiewoordvoerder, was lede van verskeie Gautengse polisie-eenhede en privaat veiligheidsmaatskappye Dinsdagaand deel van ŉ intelligensie-gedrewe operasie waartydens die beplande rooftog gefnuik is. “Die multidissiplinêre span was gereed toe hulle die verdagtes se voertuie gewaar het en ŉ skietgeveg het tussen die lede en die verdagtes uitgebreek.” Die 16 verdagtes is in hegtenis geneem en daar is op agt onwettige vuurwapens beslag gelê. “Daar is ook op twee voertuie, ŉ Iveco-paneelwa en ŉ VW Caddy, beslag gelê. Dit is albei gesteelde voertuie met vals nommerplate.” Peters het gesê ondersoek sal ingestel word om te bepaal of die verdagtes moontlik aan ander misdade verbind kan word en of die vuurwapens in die uitvoer van ander misdade gebruik is. Foto: SAPD